2020. gada 5. maijā Rīkojums Nr. 244

Rīgā (prot. Nr. 30 11. §)

**Par valsts nekustamā īpašuma Teātra ielā 3, Liepājā, nodošanu Liepājas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu Latvijas Bankai nodot bez atlīdzības Liepājas pilsētas pašvaldības īpašumā nekustamo īpašumu (nekustamā īpašuma kadastra Nr. 1700 033 0097) – zemes vienību (zemes vienības kadastra apzīmējums 1700 033 0097) 3556 m2 platībā un divas būves (būvju kadastra apzīmējumi 1700 033 0097 001 un 1700 033 0097 002) – Teātra ielā 3, Liepājā, kas ierakstīts zemesgrāmatā uz valsts vārda Latvijas Bankas personā, kopā ar 11 būvēm (būvju kadastra apzīmējumi 1700 033 0097 006, 1700 033 0097 007, 1700 033 0097 008, 1700 033 0097 009, 1700 033 0097 010, 1700 033 0097 011, 1700 033 0097 012, 1700 033 0097 013, 1700 033 0097 014, 1700 033 0097 015 un 1700 033 0097 016) un nekustamā īpašuma kustamiem piederumiem (blakus lietām) (turpmāk – nekustamais īpašums), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2. Liepājas pilsētas pašvaldībai nekustamo īpašumu bez atlīdzības nodot valstij Finanšu ministrijas valdījumā, ja tas vairs netiek izmantots šā rīkojuma 1. punktā minēto funkciju īstenošanai.

3. Liepājas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Liepājas pilsētas pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Finanšu ministrs J. Reirs